У першым выпадку падзеі развіваліся так. Жыхарка адной з вёсак Целяханшчыны, дарэчы, шматдзетная маці, знаходзілася ў будынку аўтавакзала, чакала свой аўтобус. Непадалёку мужчына вырашыў правесці падзарадку тэлефона, падключыў і… забыў пра яго. Ён сеў у поезд, але толькі пасля таго, як цягнік набраў ход, успомніў пра свой мабільнік, выйшаў у Бярозе (хаця ехаць трэба было далей), папрасіў, каб патэлефанавалі на чыгуначны вакзал у Івацэвічы, але адтуль паведамілі, што ад разеткі вісіць толькі “хвосцік” – провад зараднага прыстасавання, а тэлефона няма. Яго ўкралі. Была ўзбуджана крымінальная справа, як высветлілася, тая шматдзетная маці, якая чакала аўтобус, “падабрала” дарагую рэч.